ශාරීරික වශයෙන් විනාශ කළද අධ්‍යාත්මික වශයෙන් විනාශයට පත්කළ නොහැකි වූ ජ.වි.පෙරමුණේ අභ්‍යන්තරයේ බරපතළ දෙදරීමකට පත්වී ඇති බවද පොල්ගම්පල මහතා පැවැසීය.ජෙනරාල් ෆොන්සේකා ජනාධිපති පුුටුවේ වාඩිකරවා මවුබිමට අත්කරදීමට යන බලවත් අනතුර වළක්වා ගැනීමට ජවිපෙ පාර්ලිමේන්තු හා පළාත් සභා මන්ත්‍රීවරුන් කිහිපදෙනෙකු ඇතුළු ප්‍රාදේශීය සාමාජික සාමාජිකාවන් අතිවිශාල පිරිසක් මහින්ද රාජපක්ෂ මහතා ගේ ජයග්‍රහණය විජයග්‍රහණයක් බවට පත්කරවීමට සක්‍රීයව සිටින බවද පැවැසීය.ජනතා විමුක්ති පෙරමුණේ වර්තමාන ක්‍රියාකාරිත්වය පිළිබඳව පැවැති මාධ්‍ය හමුවකදී ඒ මහතා එසේ ප්‍රකාශ කෙළේය.කොළඹ, නාරාහේන්පිට ජානකි හෝටල් පරිශ්‍රයේදී මේ හමුව පැවතැ්විණි.එහිදී තවදුරටත් අදහස් දැක්වූ ඒ මහතා මෙසේද පැවැසීය.මින් ඉහත දී සෑම මැතිවරණයකදීම ජ.වි.පෙ. කිසියම් පක්ෂයකට සහාය පළ කිරීමකදී පක්ෂයේ නායකත්වය විසින් පහළම ක්‍රියාකාරීන් දක්වා දැනුවත් කිරීමක් සිදුකළා.